b'\n_START_ARTICLE_\nM\xc4\x83n\xc4\x83stirea S\xc3\xa2mb\xc4\x83ta de Sus\n_START_SECTION_\nIstoric\n_START_PARAGRAPH_\nM\xc4\x83n\xc4\x83stirea S\xc3\xa2mb\xc4\x83ta, cunoscut\xc4\x83 \xc8\x99i sub denumirea M\xc4\x83n\xc4\x83stirea Br\xc3\xa2ncoveanu de la S\xc3\xa2mb\xc4\x83ta de Sus, este un a\xc8\x99ez\xc4\x83m\xc3\xa2nt monahal de c\xc4\x83lug\xc4\x83ri. Ini\xc8\x9bial, a avut o biseric\xc4\x83 de lemn av\xc3\xa2nd dublu hram (Adormirea Maicii Domnului \xc8\x99i Izvorul T\xc4\x83m\xc4\x83duirii), fiind construit\xc4\x83 \xc3\xaen 1657, din ini\xc8\x9biativa vornicului Preda Br\xc3\xa2ncoveanu. \xc3\x8entre anii 1696 - 1707 s-a construit o biseric\xc4\x83 de zid, prin grija domnitorului Constantin Br\xc3\xa2ncoveanu. Picturile murale interioare au fost executate \xc3\xaen 1766, de zugravii Iona\xc8\x99cu \xc8\x99i Pan\xc4\x83. M\xc4\x83n\xc4\x83stirea a fost d\xc4\x83r\xc3\xa2mat\xc4\x83 cu tunul de generalul habsburgic Preiss \xc3\xaen 1785, \xc3\xaen timpul r\xc4\x83zmeri\xc8\x9belor religioase din Ardeal._NEWLINE_Mitropolitul Nicolae B\xc4\x83lan a \xc3\xaenceput restaurarea bisericii \xc3\xaen anul 1926, iar sfin\xc8\x9birea a fost f\xc4\x83cut\xc4\x83 \xc3\xaen 1946, \xc3\xaen timpul lui Mihai I, Regele Rom\xc3\xa2nilor, al c\xc4\x83rui portret \xc3\xael putem vedea pictat \xc3\xaen interiorul bisericii, Regele Mihai I, fiind un al doilea ctitor al m\xc4\x83n\xc4\x83stirii. _NEWLINE__NEWLINE_\xc3\x8en primii ani ai comunismului din Rom\xc3\xa2nia, portretul regelui fusese acoperit cu un strat de var, devenind invizibil, \xc3\xaentruc\xc3\xa2t se dorea \xc8\x99tergerea oric\xc4\x83ror referiri la monarhia rom\xc3\xa2n\xc4\x83 silit\xc4\x83 s\xc4\x83 se exileze \xc3\xaen Lumea Liber\xc4\x83. Portretul Regelui Mihai I este din nou vizibil \xc3\xaencep\xc3\xa2nd din primii ani dup\xc4\x83 accederea la putere a lui Nicolae Ceau\xc8\x99escu.'